Laudate Dominum

Laudate Dominum zyn de begunwôordn van Psalm 116 (grieksche tellienge) of  117 (eebrêewsche tellienge) in 't latyn. Lik de reste van de Psalmn, wordt Laudate Dominum ofgeslootn in de romeinsche rietuus mêt e lofpryzienge van d' Illige Drievuldigheid Gloria Patri... Fortescue  Adrian 1909:  The Catholic Encyclopedia, Robert Appleton Company, New York. In de katlieke kerkn, wordt die psalm gezoengn binst de zeegnienge van 't Illig Sakrament Anonymus 1961 : The Benedictines of Solesmes, Liber Usualis, blz. 1 853, Desclee Company, New York.

 Tekste 
{|
! Latynsche tekste
! Vertoalienge in 't Westvlams
|-
|
 Laudate Dominum omnes gentes
 Laudate eum, omnes populi
 Quoniam confirmata est
 Super nos misericordia eius,
 Et veritas Domini manet in aeternum.

 Gloria Patri et Filio et Spiritui Sancto.
 Sicut erat in principio, et nunc, et semper.
 Et in saecula saeculorum.
 Amen.
|
 Pryst den Ȇere, aal de noasjes, 
 Pryst êm, aal de volkn
 Van zyn kompasje vor uus
 stoa vaste lik e rotse, 
 en de woareit van den Ȇere bluuft in êewigheid.

 Ȇere an de Voadre en de Zeune en den Illige Gêest,
 lik of dat was in 't begun, en nu, en altyd,
 en vo d' êewn der êewn.
 Aamn.
|}

 Muziek 
Oewel da de tekste deur verschillnde klassieke tôondichtrs bewerkt wierd in hêel wa tydperkn, lik  Antonio Vivaldi of William Byrd, is de mêest bekende muziek ip die psalm misschiens de deeze die we te dankn ên an Wolfgang Amadeus Mozart. Doarin wordt 't stik gezoengn deur e soproan mê kôor, en ist 't vuufde dêel van zesse in e grotre werk dat gekend is lik Vesperae solennes de confessore (Köchels indêelienge 339). Van den andre kant, een andre styf gekende versje van 't Laudate Dominum wierd verwerkt in 't graduoal van de Hongoarsche Krôoningsmesse da getôondicht is deur Frans Liszt.

Ook bestoatr e moderne versje van de powremetoal-bend Helloween, da stoat in undre 'n albom Better than Raw'', mê d'ôorsproenklikke latynsche tekste.

 Eksterne koppliengn 
right
Muziek van William Byrd.
Muziek van Wolfgang Amadeus Mozart.

Verwyziengn

Categorie:Gedicht
Categorie:Bybel